Lia-valensianu

Lia-valensianu ka valensianu (ho lia-valensianu valencià ka llengua valenciana) mak naran istóriku no tradisionál lia-katalaun nian ne'ebé ema sira ko'alia iha Komunidade Valensianu, iha ne'ebé dalen ne'e ofisiál hamutuk ho lia-kastellanu. Mós ne'e naran ne'ebé ema sira fó ba dalen ne'e iha ninia Estatutu Autonomia nian. Mós ne'e dialetu ida lia-katalaun nian ne'ebé ema sira ko'alia iha País Valensianu no iha tasi-mane Kataluña nian, no dialetu ne'e to'o Rai sira Ebru nian (ho lia-katalaun Terres de l'Ebre no ho lia-kastellanu Tierras del Ebro) no komarka aragonés Matarraña nian (ho li-katalaun no lia-aragonés Matarranya no ho lia-kastellanu Matarraña). Fonétika Pronúnsia -r ikus nian, ne'ebé hetan lakon iha lia-katalaun jerál, nu'udar ezemplu: cantar, ahir. Letra g no j iha pronúnsia pre-palatál afrikadu sonoru, hanesan ho lia-italianu, oin-seluk iha katalaun sentrál, ne'ebé iha pronúnsia frikativu sonoru. Iha lia-valensianu hosi To'os Valénsia nian (ho lia-valensianu L'Horta de València no ho lia-kastellanu Huerta de Valencia), letra hirak-ne'e sai surdu, hetan pronúnsia hanesan ch lia-kastellanu nian no hanaran valensianu apitxát (ho lia-valensianu valencià apitxat). Morfolojia Morfema pesoa uluk singulár nian konjugasaun uluk nian ho -e, nu'udar ezemplu: jo cante. Iha konjugasaun sira seluk, morfema ne'e la eziste, hanesan iha lia-katalaun medievál, nu'udar ezemplu: jo sent, jo dorm. Pasadu imperfeitu konjuntivu nian hanesan iha variedade lia-aragonés nian ansotanu no iha parte lia-kastellanu, nu'udar ezemplu: jo cantara, tu cantares, ell cantara, nosaltres cantàrem, vosaltres cantàreu, ells cantaren; envezde forma jerál iha lia-katalaun, ho tipu jo cantés, tu cantessis, no resikliu... hosi ne'ebé lia-valensianu padraun uza variedade ida, nu'udar ezemplu: jo cantàs, tu cantasses, no resikliu... Fronteira entre sistema rua ne'e liña entre Villores no Alkalá de Xivért (ho lia-valensianu Alcalà de Xivert no lia-kastellanu Alcalá de Chivert). Konservasaun nivel tolu kdook nian iha demonstrativu no iha advérbiu fatin nian (hanesan lia-aragonés, lia-kastellanu no lia-portugés), biar ne'e la'ós españolizmu tanba ne'e feisaun regulár lia-katalaun medievál nian) no empregu forma la reforsadu sira-nian demonstrativu sira-nian nivel uluk no daruak nian, nu'udar ezemplu: este, eixe, aquell; açò, això, allò; ací, ahí, allí ka allà. Iha lia-valensianu sentrál no iha zona sira lia-valensianu nian hosi Alikante, pasadu perfeitu simples indikativu nian dalen klásiku nian iha vitalidade, nu'udar ezemplu: jo cantí, jo fiu, ells menjaren (iha pasadu perfeitu perifrástiku: jo vaig cantar, jo vaig fer, ells van menjar, respetivamente). Sintase Kombinasaun sira pronome sira-nian dativu no akuzativu nian pesoa datoluk maksakar ho respeitu ba lia-katalaun jerál, maibé ne'e mantein forma dativu nian hanesan ho lia-katalaun medievál no ho variedade aragonés belsetán. Nu'udar ezemplu: Li la (la-hi ho lia-katalaun daudauk) Li'l (l'hi ho lia-katalaun daudauk) Li les (les-hi ho lia-katalaun daudauk) Li'ls (els-hi ho lia-katalaun daudauk) Haree mós Akadémia Liuraik Kultura Valensianu nian (ho lia-valensianu Real Acadèmia de Cultura Valenciana). Ligasaun ba li'ur Acadèmia Valenciana de la Llengua (Akadémia Valensianu Lian nian) Real Acadèmia de Cultura Valenciana (Akadémia Liuraik Kultura Valensianu nian) Polítika Linguístiku Ukun Valensianu nian Archived 2007-11-05 at the Wayback Machine